**Pressemeddelelse**

Den engelske investeringsfond GMT sikrer DKK 510 millioner til refinansiering af Karnov Group.

København den 3. marts 2014

Karnov Group, den skandinaviske informationsteknologiske virksomhed, der ejes af GMT Communication Partners (GMT) er glade for at kunne meddele, at de har sikret sig en DKK 510 millioner refinansiering efter en periode med investeringer og stigende vækst.

Karnov Group udbyder juridiske, skatte- og regnskabsmæssige informationsløsninger til virksomheder i Danmark og Sverige og var ejet af Thomson Reuters, inden GMT opkøbte dem i 2011. Siden overtagelsen har Karnov Group forfulgt en ambitiøs strategi, der har forvandlet virksomheden fra et traditionelt forlag til en moderne informationsteknologisk virksomhed. Udover at indsætte en ny bestyrelsesformand, CEO og ledelsesteam, har selskabet ført en kundecentreret tilgang , der fokuserer på integration af uundværligt indhold og information bl.a. ved hjælp af avancerede cloud-baserede teknologier. Disse tjenester hjælper professionelle, der arbejder med jura, revision, regnskab og ledelse til at træffe bedre beslutninger hurtigere, og dermed forbedre produktiviteten og øge rentabiliteten. Samtidig med investeringer i teknologi, som sikrer intelligente og målrettede arbejdsprocesser hos kunderne, har Karnov Group arbejdet på at udvikle og forbedre den information som tjenesterne giver adgang til. Den kundevendte transformation bliver støttet af en fuldstændig omorganisering og renovering af virksomhedens back office-systemer for at sikre, at disse er i stand til at understøtte en moderne og hurtigvoksende teknologivirksomhed .

Virksomheden, der beskæftiger omkring 160 mennesker på tværs af kontorer i København og Stockholm, forventes at rapportere indtægter på over 300 millioner for 2014 , primært genereret af sin online-platform, støttet af en accelererende organisk vækst på 8 % i forhold til året før.

Refinansieringspakke blev leveret af SEB og Ares Capital.

Stefan Franssen, partner i GMT Communication Partners, udtaler:

"Da vi købte Karnov Group, var de allerede godt positioneret i attraktive nichemarkeder i den industri, der leverer fagligt indhold, men havde også et stort potentiale for at bruge teknologien til radikalt at forbedre sine tilbud til kunderne. Siden da har vi arbejdet med ledelsen for at levere en ambitiøs strategisk vækstplan og ser denne blive omsat til en virkelig stærk præstation. Denne refinansiering giver virksomheden den platform, den skal bruge for at fortsætte denne spændende vækst."

Ifølge adm. direktør Tobias Hartmann, skete Karnov Group’s transformation fra en traditionel leverandør af information til en moderne informationsteknologisk selskab med en toppræsterende online vidensplatform på det rigtige tidspunkt. Kunderne, som spænder lige fra ministerier, revisorer, advokatfirmaer til studerende, har nu fået langt bedre og hurtigere adgang til oplysninger og data digitalt. Og fremtiden ser meget lys ud , ifølge Tobias Hartmann : "Som virksomhed, er det afgørende, at vi ikke kun opfylder, men overgår vores kunders krav. Med et stærkt fundament bygget på vores kunde-centrerede tilgang og nye, innovative produkter, forventer vi at kunne udvide vores tilstedeværelse hurtigt i Sverige og Danmark."

Michael Jonsén , chef for SEB Mid Cap Acquisition Finance i Danmark , tilføjer:

"Vi er glade for at indgå i et nyt strategisk samarbejde med Karnov og GMT, ved at levere langsigtet finansiering og daglige banktjenester for Karnov . Vi har fulgt Karnov Group nøje i løbet af de sidste par år, og er imponerede over den forvandling og udvikling de har opnået under den nye ledelse og GMT’s ejerskab . Vi ser frem til vores samarbejde og til at være en del af den videre udvikling af virksomheden."

Carl Helander, direktør for Norden, Ares Capital, udtaler:

"Vi er meget glade for at have været involveret i Karnov siden overtagelsen i 2011, og det andet pant-lån, som Ares har leveret, viser vores fleksible tilgang til finansiering og evne til at arbejde tæt sammen med de lokale banker i Norden. Vi glæder os nu til at fortsætte vores engagement med virksomheden sammen med GMT og SEB, og ser frem til at støtte Karnov Group i den næste fase af sin vækst."

For mere information:

Karnov Group

Jette Skeem Jette.Skeem@KarnovGroup.com +45 33 741 243

GMT Communications Partners

Stefan Franssen +44 (0) 20 7292 9333

Equus Group (FOR GMT)

Piers Hooper Piers.Hooper@EquusGroup.co.uk +44 (0) 20 7223 1100

James Culverhouse James.Culverhouse@EquusGroup.co.uk +44 (0) 20 7223 1100

**Karnov Group**

Karnov Group (www.karnovgroup.com) er den førende leverandør af information til professionelle, der arbejder med jura, revision, regnskab og ledelse i Danmark og Sverige og den foretrukne partner indenfor juridisk uddannelse i Sverige. Der er 110 medarbejdere i Danmark og 50 i Sverige. Karnov Group er ejet af GMT Communications Partners, som er en uafhængig kapitalfond, der fokuserer på europæiske virksomheder inden for media, information, telekommunikation og underholdning.

Karnov Group stræber efter at hjælpe deres kunder til bedre at kunne udføre deres job, så de kan koncentrere sig om at forbedre vores samfund. Det har gjort dem til en betydningsfuld forretningspartner i hele Skandinavien.

I dag dækker Karnov Group hele spektret af faglitteratur inden for deres kunders specialer. Og deres udgivelser spænder fra nytænkende ph.d.-afhandlinger, overskuelige studiebøger til aktuelle lovkommentarer, tidsskrifter og manualer. Så du vil altid kunne finde netop den vinkel du ønsker på et konkret emne.

Karnov Group’s onlineløsninger gør hver dag omkring 30.000 brugere i stand til at træffe vigtige forretningsbeslutninger på et bedre grundlag. De bliver opdateret hver eneste dag, og funktionaliteten på vores platforme bliver løbende udviklet.

**GMT**

GMT Communications Partners er en førende, uafhængig kapitalfond med fokus på investeringer i den europæiske kommunikations- og informationsindustri. Med 20 års erfaring indenfor aktiv investering, er GMT Europas ældste kapitalfond med speciale i kommunikationsindustrien. Som pionerer af væksten i den europæiske kommunikationsindustri har GMT etableret tre fonde siden lanceringen i 1993 og har varetaget 32 investeringer på tværs af 19 lande. GMT har organiseret syndikerede porteføljefinansieringer - herunder egenkapital og gæld - med en samlet værdi på over 3,5 mia € .

Med erfaringer og kompetencer overfor en kapital på over 775.000.000 € og med opbakning fra en magtfuld gruppe af internationale investorer, sigter GMT efter yderligere at udvide sin franchise og forblive en af ​​de førende uafhængige kapitalfonde i Europa. Målet er fortsat at arbejde med de bedst mulige iværksættere og foregribe den fremtidige udvikling i industrien og give kontinuitet og erfaring til investeringsprocessen samt fortsætte med at yde afkast i øvre kvartil til investorerne. Læs mere om GMT på www.gmtpartners.com

**SEB**

SEB er en ledende nordisk finansiel koncern. Som relationsbank tilbyder SEB i Sverige og de baltiske lande finansiel rådgivning og et bredt udbud af andre finansielle tjenester. I Danmark, Finland, Norge og Tyskland har SEB stærkt fokus på corporate og investment banking, ud fra et fuldservice koncept til erhvervsvirksomheder og institutionelle kunder. Virksomhedens internationale karakter afspejles i, at SEB er repræsenteret i over 20 lande verden over. Den 31. december 2013 udgjorde koncernens balance 2,485 milliarder SEK og kapital under forvaltning 1.475 milliarder SEK. Koncernen har cirka 16.000 ansatte, hvoraf cirka 730 er ansat i Danmark. Læs mere om SEB Danmark på [www.seb.dk](http://www.seb.dk/) og om SEB koncernen på [www.sebgroup.com](http://www.sebgroup.com/).

**Ares Management LLC**

Ares Management LLC er en global specialiseret asset manager og SEC registreret investeringsrådgiver med omkring 71 milliarder USD engageret kapital under forvaltning og 700 medarbejdere – pr. 31. december 2013. Ares har hovedkvarter i Los Angeles med professionelle placeret over hele USA, Europa og Asien, og investerer på tværs af kapitalstrukturen - fra senior dept til common equity. Ares’ investeringsaktiviteter styres af dedikerede teams i sine Capital Markets, Privat Dept, Private Equity og Real Estate Investment platforme. Ares Management blev bygget på det grundlæggende princip om, at hver platform drager fordele ved at være en del af den større helhed. Denne multiaktive synergi tilbyder sine fagfolk indsigt i tendenser i branchen, adgang til væsentlige deal flows og evne til at vurdere relative værdier. For yderligere information, besøg www.aresmgmt.com.